पिछले बरें दी इक महत्तवपूर्णा घटना ए ऐ जे जम्मू च डोगरी भाशा ते डोगरा संस्कृति दे खेतरै च इक नमां पुनर्जागरण होआ ऐ। इस आन्दोलनै करी जड़ा अजें अपनी प्रारम्भक दशा च ऐ, कई होनहार कवि, लेखक साढ़े सामनै आए न। इस समें तगर कवता, क्हानी, नाटक, उपन्यास, ते संस्कृत भाशा दियें कइयें महत्वपूर्णा रचनाएं दे अनुवाद छपी गे न। रियास्ती विधान ने डोगरी गी मानता दित्ती दी ऐ ते रियास्ती अकैडमी बी इस भाशा दी उन्नति आस्तै जतन करै करदी ऐ। डोगरी दे इस नमें साहित्य आस्तै देवनागरी लिपि दा प्रयोग इस भाशा आस्तै बड़ा उपयुक्त साबत होआ ऐ। असेईं मेद ऐ जे ए साहित्तक जागृति भविक्ख च होर बी बदग ते एदे च ऐसा आधुनक साहित्य सिर्जेआ जाई सकग जड़ा इस जाति दे गौरव गी चार चन्न लाने आला होग।